ב-1 במאי 1951 הופעל החיל מחדש והחליף את דיוויזיית האוויר השלישית שפעלה בבריטניה. ב-1961 הועברו יחידות החיל לחיל האוויר ה-17 וחיל האוויר השלישי נותר כגוף מנהלתי לתמיכה בבסיסי האוויר בבריטניה. ב-1963 הוחזרו לשליטת החיל היחידות המבצעיות בבריטניה. באפריל 1986 השתתף החיל ב"מבצע קניון אל דוראדו", מבצע תקיפה אווירית בלוב. סיום המלחמה הקרה הוביל לצמצום בסדר הכוחות של החיל.
ב-1996 הוחלט על סגירת חיל האוויר ה-17 והעברת יחידותיו לחיל האוויר השלישי, כמו כן הוחלט שהחיל יתמקד בפעילות מבצעית בסדר גודל מצומצם עם דגש על אזור אפריקה. החיל השתתף בשנות התשעים במספר מבצעי סיוע הומניטרי, התערבות צבאית וליווי ביקורו של הנשיא ביל קלינטון באפריקה. ב-1999 השתתף החיל במבצע לסיוע לפליטים באלבניה ממלחמת קוסובו וכן תמך במאמצי נאט"ו נגד יוגוסלביה. בנובמבר 2005 הושבת החיל.
ב-1 בדצמבר 2006 הופעל החיל מחדש, הפעם בבסיס רמשטיין בגרמניה, על מנת לתמוך בפעילות פיקוד אירופה של ארצות הברית.
ארגון ויחידות.
חיל האוויר השלישי כולל עשר כנפות, שני להקים ומרכז מבצעים. בחיל משרתים למעלה מ-33,000 איש.
פלטין (פירושונים)
ששי (פרעה)
ששי היה פרעה חיקסוסי שמלך במצרים העתיקה בתקופת המאה ה-17 לפנה"ס או המאה ה-16 לפנה"ס, לא ברור האם השתייך לשושלת ה-14 שהייתה השושלת הראשונה של המהגרים מהלבנט שתפסו את שלטון הדלתא של הנילוס, לשושלת ה-15 היא השושלת החיקסוסית המפורסמת, או לשושלת ה-16 שכפי הנראה היו או המשך של החיקסוס בעצמם או וסאלים מצריים מקומיים של החיקסוס שנשאו שמות שמיים אך פעלו מהאזור שמשתרע מדרום למעוזי החיקסוס אך מצפון לתבאי בה ישבו השושלת ה-17. הוצע לזהותו עם סאליטיס (או גם: "סאיטיס", שמות הלניסטיים שניתנו לאדם זה במקום השם המקורי המצרי), מייסד השושלת ה-15 החיקסוסית שמוזכר בכתבי מנתון מהמאה ה-3 לפנה"ס שמצוטטים אצל יוסף בן מתתיהו בנגד אפיון שנכתב במאה הראשונה לספירה כמי ששלט 19 שנה במצרים, המחקר המודרני מתארך את ימיו בין 1720 לפנה"ס ל-1650 לפנה"ס.
השם המלכותי המצרי של ששי היה "מעיברע" (בתעתיק לאנגלית: Maaibre) שפירושו הוא: "הלב הצודק של רע" שמעיד על אמונה באל רע ויסוד המע'ת. נמצאו מעל 400 חרפושיות שנושאות את שמו של ששי ברחבי כנען (אתרים כמו תל יריחו, תל אל-עג'ול, תל לכיש, תל גזר ותל מיכל בשרון), רבת עמון שבעבר הירדן, באתרים חיקסוסיים מובהקים במצרים התחתונה, ואף במצרים העליונה (אויבת החיקסוס) ונוביה ומציעות כי מלך בין 20 ל-53 שנים, קים ריולט טוען כי לגבי 80% מהחרפושיות לא היה מידע גאוגרפי (כלומר התגלו בחפירות לא מסודרות ברחבי מצרים) בעוד ש-20% שהגיעו ממצרים ומחוצה לה הם סימן לקשרים דיפלומטיים ומסחר של ממלכתו של ששי ומציע כי ששי שלט במשך 40 שנה ועלה לשלטון בסביבות 1745 לפנה"ס.
מנפרד ביטק מציע כי חותם שהכיל את השם "שנשק" שנתגלה באווריס כנראה שייך לששי ולא לשליט נפרד שזכה לשם "Shenshek". ממחקר על החרפושיות של ששי עולה כי הוא לא נשא את שם התואר המצרי "שליט ארץ זרה" ששליטים חיקסוסיים מהשושלת ה-15 כמו סאקיר-הר או חיאן נשאו עמם כדי להבליט את מוצאם הלא-מצרי, ושבניגוד לחיאן שאימץ שם מלכותי מצרי במחצית השנייה של שלטונו, ששי נשא שם שכזה בכל החומר המוכר עליו, כלומר אם היה חיקסוסי הרי שמלך לאחר חיאן וייתכן אף שלפני אפפופיס או ח'מודי שמתוארכים במחקר ליורשיו של חיאן בזה אחר זה, או שלמעשה ששי שייך לשושלת אחרת (ריולט הציע כי מדובר בשליט מהשושלת ה-14 שהיו כנענים שטיפסו לשלטון ותפסו את המושכות מהמצריים אך לא רצו להתפאר במוצאם הזר כמו ממשיכי דרכם מהשושלת ה-15, דונלד רדפורד לעומתו טוען כי אין "שושלת 14" וכי כל 50 השליטים ששויכו אליה ברשימת המלכים מטורינו מימי רעמסס השני הם למעשה גנאלוגיה של השושלת ה-15 ולא שושלת נפרדת שקמה בינם לבין השושלת ה-13 המצרית שאיבדה את שלטונה בצפון מצרים לחיקסוס).
ריולט מציע כי ששי נשא לאישה את טאטי, נסיכה כושית (שריולט טוען שנזכרת בכתבי המארות), כנישואים פוליטיים והוליד עמה את הנסיך נחסי (שמשמעות שמו במצרית היא "כושי" = Nehesy) ואת איפו (Ippu). כפי הנראה נאחסי היה ליורשו של ששי, ומלך שנה אחת או כמה חודשים בסביבות 1705 לפנה"ס לפי ריולט. האגיפטולוג וויליהאם איירס ווארד והארכאולוגית דפנה בן-תור מציעים כי ששי היה מלך חיקסוסי ללא ספק שמלך בין חיאן לאפפופיס. מנפרד ביטק לעומתם טוען כי ייתכן והיה ששי ואסל של החיקסוסים ששלט באזור כלשהו במצרים או בכנען, אף על פי שעצם קיומם של ואסליים של החיקסוס הוא נושא שמוטל בספק במחקר.
אהרון קמפינסקי ודונלד ב. רדפורד הציעו לבחון את הקשר בין ששי לבין דמות בשם "ששי" (Sheshay) מתוך שלושת ילדי הענק שחיו בקריית ארבע/חברון (אתר מבוצר בתקופת הברונזה התיכונה 2 ב'-ג' שמקביל לימי החיקסוס וששי) מספר בראשית ובספר במדבר. כלומר, האם הדמות ההיסטורית של הפרעה הנ"ל הובילה ליצירת הדמות המקראית הזו, שדייוויד רוהל טוען שייתכן שהם אותו האדם.
שמו של ששי לא מופיע או שלא נשתמר בפפירוס רשימת המלכים מטורינו בחלק שמתעד את השושלות 13-17 (ממנו השתמרו חלקים בלבד), מה שמונע מהמחקר לדעת היכן לשבצו בכרונולוגיה של מצרים העתיקה. חרפושיות שנושאות את שמו של ששי התגלו אפילו בקרתגו, וייתכן שנעשה בהן שימוש כ-1500 שנים לאחר מותו של פרעה זה.
Wc (פקודה)
wc (אנגלית: Word Count; "סופר מילים") היא פקודה במערכות ההפעלה יוניקס, הסופרת מילים מתוך קובץ ומציגה את הפלט במספר דרכים שונות.
שימוש.
השימוש הסטנדרטי בפקודת codice_1, סופר המילים, הוא כדלקמן:
wc filename
תוצאה:
file1 68 170 1473
כאשר העמודות הן:
בקובץ הנבחר בדוגמה 68 שורות, 170 מילים ו-1473 אותיות.
file1 1473
file2 12045
total 13518
קישורים חיצוניים.
רשימת פקודות יוניקס (באנגלית)
רשימת פקודות CMD (באנגלית)
סטיבן טוויטי
סטיבן מוריס טוויטי (באנגלית: Stephen Maurice Twitty) הוא קצין בדימוס בדרגת לוטננט גנרל בצבא ארצות הברית. בתפיקדו האחרון שירת כסגן מפקד פיקוד אירופה של ארצות הברית.
ביוגרפיה.
טוויטי נולד בספרטנבורג וגדל בצ'סני שבקרוליינה הדרומית. ב-1985 סיים לימודי תואר ראשון באוניברסיטת המדינה של קרוליינה הדרומית בה למד במסגרת מלגה להכשרת קציני מילואים של הצבא והתגייס לצבא ארצות הברית.
שירת כמפקד מחלקה רובאית, מפקדת מחלקת סיור וקצין מבצעים בגדוד הראשון של חטיבה 327 בדיוויזיה המוטסת ה-101. במהלך מלחמת המפרץ שירת כקצין מבצעים של הגדוד השלישי בחטיבה השביעית של דיוויזיית החי"ר השלישית. פיקד על פלוגה בגדוד השלישי של חטיבת החי"ר ה-15 בדיוויזיית החי"ר ה-24. מילא תפקידי מטה במטות המשולבים ובמפקדת הקורפוס החמישי ונטל חלק בכוח הייצוב. שימש סגן מפקד הגדוד הראשון בחטיבה 26 של הדיוויזיה המוטסת ה-101, וקצין מבצעים של חטיבה 2 בדיוויזיית החי"ר הראשונה. שימש עוזרו של מפקד כוחות נאט"ו באירופה.
ביוני 2001 מונה למפקד הגדוד השלישי בחטיבת החי"ר ה-15. הוא פיקד על הגדוד במהלך מלחמת עיראק, על הצטיינותו בלחימה זכה הגדוד בעיטור היחידה הנשיאותי וטוויטי עוטר בכוכב הכסף על גבורתו. ביוני 2003 מונה לקצין אג"ם של דיוויזיית החי"ר השלישית. באוגוסט 2005 מונה למפקד הכוח החטיבתי הרביעי של דיוויזיית הפרשים הראשונה ולחם עמו במלחמת עיראק, בתקופת פיקודו עבר הכוח ב-2008 תחת פיקוד הדיוויזיה המשוריינת הראשונה.
שימש עוזרו של סגן מפקד פיקוד צפון של ארצות הברית, ראש מטה כוחות הצבא של פיקוד מרכז, סגן מפקד הדיוויזיה המשוריינת הראשונה וסגן ראש מטה כוח הסיוע הביטחוני הבינלאומי באפגניסטן. שירת כסגן ראש המטה וקצין אג"ם של פיקוד כוחות צבא ארצות הברית.
באוגוסט 2014 מונה למפקד הדיוויזיה המשוריינת הראשונה בפורט בליס. ביולי 2016 מונה למפקד הארמייה הראשונה. באוגוסט 2018 מונה לסגן מפקד פיקוד אירופה של ארצות הברית ושירת בתפקיד זה עד פרישתו ב-2020.
טוויטי בעל תואר שני במינהל ציבורי מאוניברסיטת מרכז מישיגן ובעל תואר שני בלימודי אסטרטגיה וביטחון לאומי מהאוניברסיטה לביטחון לאומי.
דלים
פריים (משפחה טקסונומית)
התנועה האפרו-אמריקאית לזכויות האזרח (1954–1968)
דיוויד פרידמן (פירושונים)
דיוויד מ' פרידמן
דיוויד מ. פרידמן
דייוויד מלך פרידמן
ג'ונתן קייק
ג'ונתן ג'יימס קייק (באנגלית: Jonathan James Cake; נולד ב-31 באוגוסט 1967) הוא שחקן אנגלי המופיע במגוון תוכניות טלוויזיה וסרטי קולנוע. הוא שיחק בתפקיד ג'ק פאוול במיני-סדרה "רבקה" (1997), גילם את אוסוואלד מוסלי במיני-סדרה "מוסלי" (1997), בתפקיד יפת בסרט הטלוויזיה של NBC "תיבת נוח" (1999), גילם את טירנוס במיני-סדרה "אימפריה" (2005), הופיע בדמות קול ברקר בתוכנית הטלוויזיה "צ'אק", ואת הבלש צ'אק ואנס בסדרת הדרמה של ABC "עקרות בית נואשות" (2011–2012).
ביוגרפיה.
קייק נולד בעיר וורת'ינג שבמחוז סאסקס. הוא הצעיר במשפחה בת שלושה בנים. כשהיה בן ארבע הוזמן לעלות על הבמה במופע פנטומימה מסורתי בריטי לילדים. חשיפה זו הציתה בו את התעניינות במשחק. בגיל שמונה החל ללמוד שיעורי דרמה ולהשתתף בהצגות. בגיל העשרה יצא לסיור הופעות עם להקת התיאטרון הלאומי לנוער. קייק למד אנגלית באוניברסיטת קיימברידג'. באוניברסיטה הוא היה שחקן רגבי. ב-1989 סיים את לימודי התואר. אחר כך למד משחק שנתיים בבית הספר של תיאטרון בריסטול אולד ויק ועם הלהקה השייקספירית המלכותית.
קריירה.